# Pau Francisco Torres

Pau Francisco Torres (Vila-real, 16 de gener de 1997) més conegut simplement com a Pau Torres és un futbolista professional valencià que juga com a defensa central per l'Aston Villa FC. És internacional amb la selecció espanyola.
Va començar a jugar professionalment amb el Vila-real CF, equip amb el qual va jugar 173 partits i va guanyar la Lliga Europa de la UEFA de 2021; també va jugar cedit al Màlaga CF. El juliol de 2023, va signar contracte amb l'Aston Villa.
Torres va debutar amb la la selecció espanyola el 2019, i va marcar gol en el seu primer partit. Va ser convocat per disputar l'Eurocopa 2020 i el Mundial de 2022.

## Carrera esportiva

Pau va néixer a Vila-real i es va formar al planter del conjunt de la Plana Baixa. En la campanya 2016-17 va despuntar al filial del Vila-real CF, que va romandre a un sol punt dels llocs de 'play-off' d'ascens a Segona després d'una notable lliga regular. Va jugar 34 partits, tots complets i com a titular, marcant 2 gols.
La temporada 2017-18, de nou en el grup III de la divisió de bronze, va disputar 25 partits (tots de titular i complets) aconseguint el segon lloc de la lliga després del RCD Mallorca, tot i que no va poder emular el quadre balear que fet i fet pujaria a segona divisió. Va acumular sis partits més en la promoció d'ascens a Segona, en què el Vila-real B va caure en la final davant l'Elx CF
A més en aquesta mateixa temporada, Pau Torres va debutar amb el Vila-real CF a la Copa del Rei un 20 de desembre de 2016. Va ser a El Madrigal, davant el Toledo (1-1), suplint Víctor Ruiz al minut 80 de joc. El curs 2016-17 va jugar tres partits titular i complets en el torneig del 'KO', més 2 en La liga Santander i un altre a la fase de grups de la Lliga Europa de la UEFA, per a un total de 411 minuts entre totes les competicions.
L'agost de 2018 va ser cedit al Màlaga Club de Futbol de la Segona divisió espanyola de futbol per una temporada. Només es va perdre quatre partits de segonda divisió durant la seva estada a Màlaga, i l'equip va assolir els play-off d'ascens. Posteriorment, va ser cridat de tornada pel seu club matriu.
Posteriorment, Torres va consolidar el seu lloc a l'onze titular del Vila-real, jugant cada minut de lliga. L'octubre de 2019, va ser recompensat amb una pròrroga de contracte fins al 2024, i el mateix mes va marcar el seu primer gol a la màxima categoria, obrint el marcador en una victòria per 2-1 contra l'CA Osasuna.
Torres va contribuir amb nou aparicions a la Lliga Europa de la UEFA 2020-21, un torneig que va acabar amb la primera victòria europea de l'equip, sota l'entrenador Unai Emery. Torres també va jugar la final, i la tanda de penals contra el Manchester United FC després d'un empat 1–1.

### Aston Villa

El 12 de juliol de 2023, Torres va signar contracte amb l'Aston Villa FC a canvi de 31.5 milions de lliures, retrobant-se així amb l'entenador Emery. Va fer el seu debut a la Premier League el 12 d'agost, substituint el lesionat Tyrone Mings durant la primera meitat d'una eventual derrota per 5-1 contra el Newcastle United.

## Palmarès
### Vila-real CF

* 1 Lliga Europa de la UEFA: 2020-21.

## Referències

* 1 2 3 «Pau Torres». Eurosport. [Consulta: 12 gener 2021].
* ↑ «El Villarreal confirma el traspaso de Pau al Aston Villa» (en castellà). El Mundo, 12-07-2023 [Consulta: 13 juliol 2023].
* ↑ Pau Torres, primer futbolista nacido en Vila-real que debuta en 13 años
* ↑ Pau Torres ya es del Málaga
* ↑ Puga, Manu «Pau Torres: "La oferta del Málaga CF era irrechazable"» (en castellà). La Opinión de Málaga, 08-08-2018 [Consulta: 9 agost 2018].
* ↑ «Pau Torres volverá al Villarreal» (en castellà). La Opinión de Málaga, 05-06-2019 [Consulta: 3 octubre 2019].
* ↑ «Pau Torres, entre los once que han disputado todos los minutos en Liga» (en castellà). La Vanguardia, 07-10-2019 [Consulta: 19 desembre 2019].
* ↑ «El Vila-real CF renueva a Pau hasta 2024» (en castellà). Vila-real CF, 02-10-2019. [Consulta: 3 octubre 2019].
* ↑ McTear, Euan «Villarreal are the latest to suffer at El Sadar». Marca, 05-10-2019 [Consulta: 6 octubre 2019].
* ↑ Mata, Javier «Pau Torres alcanza los 159 partidos en tres temporadas» (en castellà). Diario AS, 31-05-2022 [Consulta: 13 juliol 2023].
* ↑ Grounds, Ben. «Villarreal 1–1 Man Utd AET (11–10 pens): David de Gea misses crucial spot-kick as Ole Gunnar Solskjaer's side suffer Europa League final shootout defeat». Sky Sports, 27-05-2021. [Consulta: 12 juliol 2023].
* ↑ «Aston Villa complete Pau Torres signing from Villarreal». BBC Sport, 12-07-2023. [Consulta: 12 juliol 2023].
* ↑ «Villa announce Pau Torres signing». Aston Villa FC, 12-07-2023. [Consulta: 12 juliol 2023].
* ↑ Yew, Oliver. «Newcastle 5–1 Aston Villa: Alexander Isak scores twice as Eddie Howe's side produce statement win». Sky Sports, 12-08-2023. [Consulta: 13 agost 2023].

## Enllaços externs

* Villarreal official profile
* Pau Francisco Torres a BDFutbol
* Pau Francisco Torres a La Preferente (castellà)
* Pau Francisco Torres a National-Football-Teams.com (anglès)
Pau Torres amb la selecció espanyola - Plantilles de navegació :
Selecció de futbol d'Espanya – Eurocopa 2020
1 De Gea •
2 Azpilicueta •
3 D. Llorente •
4 P. Torres •
5 Busquets (c) •
6 M. Llorente •
7 Morata •
8 Koke •
9 Gerard •
10 Thiago •
11 F. Torres •
12 García •
13 Sánchez •
14 Gayà •
16 Rodri •
17 Fabián •
18 Alba •
19 Olmo •
20 Traoré •
21 Oyarzabal •
22 Sarabia •
23 Simón •
24 Laporte •
26 Pedri •
Entrenador: Luis Enrique
Selecció de futbol d'Espanya – Jocs Olímpics d'estiu 2020
1 Simón •
2 Mingueza •
3 Cucurella •
4 Torres •
5 Vallejo •
6 Zubimendi •
7 Asensio •
8 Merino •
9 Mir •
10 Ceballos (c) •
11 Oyarzabal •
12 García •
13 Fernández •
14 Soler •
15 Moncayola •
16 Pedri •
17 Puado •
18 Ó. Gil •
19 Olmo •
20 Miranda •
21 B. Gil •
22 Villar •
Entrenador: de la Fuente
Selecció de futbol d'Espanya – Copa del Món de Futbol 2022
1 Sánchez •
2 Azpilicueta •
3 García •
4 P. Torres •
5 Busquets  •
6 Llorente •
7 Morata •
8 Koke •
9 Gavi •
10 Asensio •
11 F. Torres •
12 Williams •
13 Raya •
14 Balde •
15 Guillamón •
16 Rodri •
17 Pino •
18 Alba •
19 Soler •
20 Carvajal •
21 Olmo •
22 Sarabia •
23 Simón •
24 Laporte •
25 Fati •
26 Pedri •
Entrenador: Luis Enrique :